stanford-oval/wikipedia huggingface dataset:
קלן (סיירת, 1909)

| --- | --- |

 תיאור כללי
 סוג אונייה:  סיירת קלה
 צי:  הצי הקיסרי הגרמני הצי הקיסרי הגרמני
 סדרה:  קולברג
 ציוני דרך עיקריים
 מספנה:  גרמניה ורפט 
 תחילת הבנייה:  1908
 הושקה:  5 ביוני 1909
 תקופת הפעילות:  16 ביוני 1911 – 28 באוגוסט 1914 (3 שנים)
 אחריתה:  הוטבעה בקרב מפרץ הלגולנד
 מלחמות וקרבות:  מלחמת העולם הראשונה 
 מידות
 הֶדְחֶק:  רגיל (נִתְכָּן): 4,362 טון, מרבי: 4,864 טון
 אורך:  130.5 מ'
 רוחב:  14 מ'
 שוקע:  5.38–5.58 מ'
 נתונים טכניים
 מהירות:  25.5 קשרים
 גודל הצוות:  322 קצינים ומלחים
 טווח שיוט:  6,500 ק"מ
 הנעה:  15 דוודי קיטור בהספק 19,000 כוחות סוס (14,000 קילוואט)
 צורת הנעה:  4 מדחפים
 אמצעי לחימה
 שריון:  הסיפון: 20–40 מ"מ   צריח הניתוב: 100 מ"מ   צריחי התותחים: 50 מ"מ
 חימוש:  12 תותחים 105 מ"מ (4.1 אינץ')   2 צינורות טורפדו 450 מ"מ (17.7 אינץ')
 
קלן (בגרמנית: SMS Cöln) הייתה סיירת קלה מסדרת קולברג של הצי הקיסרי הגרמני במהלך מלחמת העולם הראשונה. היו לה שלוש אוניות אחיות, "קולברג", "מיינץ" ו"אאוגסבורג". היא נבנתה על ידי Germaniawerft בקיל, גוף האונייה הונח ב-1908 והיא הושקה ביוני 1909. "קלן" הוכנסה לשירות בצי הים הפתוח ביוני 1911. היא הייתה חמושה בסוללה ראשית של 12 תותחי 10.5 ס"מ SK L/45 והייתה בעלת מהירות מרבית של 25.5 קשרים (47.2 קמ"ש). לאחר כניסתה לשירות, היא שירתה בקבוצת הסיור השנייה, חלק מכוחות הסיור של צי הים הפתוח.
קלן הוטלה לסיורים מול האי הלגולנד בפרוץ מלחמת העולם הראשונה בתחילת אוגוסט 1914, כאוניית הדגל של קונטר-אדמירל לברכט מאס. בקרב מפרץ הלגולנד ב-28 באוגוסט 1914, הותקפו כוחות הסיור הגרמניים על ידי כוחות בריטיים עדיפים, כולל חמש סיירות מערכה וכמה סיירות קלות. "קלן" הוצבה בתחילה לתמיכה בכוחות על קו הסיור. היא ניסתה לתגבר את הכוחות הגרמנים הנצורים, ונתקלה בסיירות המערכה של תת אדמירל דייוויד ביטי. היא נפגעה מספר פעמים מתותחים בקליבר הגדול של סיירות המערכה, אך הצליחה להימלט באובך. עם זאת, היא הסתובבה בשוגג לאחור לעברם, והושבתה במהירות כשהקרב התחדש. הצוות נטש את "קלן", אך כלי שיט גרמניים לא חיפשו באזור במשך שלושה ימים, ורק אדם אחד שרד.
תכנון

אורכה הכללי של "קלן" היה 130.5 מטר (428 רגל), רוחבה 14 מטר (46 רגל) והשוקע הקדמי שלה 5.73 מטר (18.8 רגל). ההדחק הַנִתְּכָּן (designed displacement) היה 4,362 טון וההדחק המרבי (full load displacement) 4,864 טון. בתחילה הייתה אמורה "קלן" להיות מופעלת על ידי שני סטים של טורבינות קיטור של צלי שיוצרו על ידי Escher Wyss & Cie בציריך. מערכת ההנעה שלה שונתה ובמקום זאת הורכבה משתי מערכות של טורבינות קיטור של Germaniawerft שהניעו ארבעה מדחפים. הם תוכננו להעניק 19,000 כוחות סוס (14,000 קילוואט). אלה הונעו על ידי חמישה עשר דוודי צינור מים של מארין המופעלים בפחם. אלו העניקו לאונייה מהירות מרבית של 25.5 קשרים (47.2 קמ"ש). האונייה נשאה 960 טון של פחם שהעניק לה טווח של כ-3,500 מיילים ימיים (6,500 ק"מ) במהירות של 14 קשרים (26 קמ"ש). באונייה שירת צוות של 18 קצינים ו-349 מלחים.
"קלן" הייתה חמושה בסוללה ראשית של 12 תותחי 10.5 ס"מ (4.1 אינץ') SK L/45 בצריחים בודדים. שניים הוצבו זה לצד זה בקדמת האונייה, שמונה מוקמו באמצע האונייה, ארבעה משני הצדדים, ושניים זה לצד זה בירכתי האונייה. היא גם נשאה ארבעה תותחי נ"מ 5.2 ס"מ (2 אינץ') SK L/55. בנוסף, היא הייתה מצוידת גם בזוג צינורות טורפדו בקוטר 45 ס"מ (17.7 אינץ') שקועים בגוף האונייה. היא גם יכלה לשאת 100 מוקשים. לצריח הניתוב היו דפנות בעובי 100 מ"מ (3.9 אינץ'), והסיפון היה מכוסה בלוח שריון בעובי עד 40 מ"מ (1.6 אינץ'). תותחי הסוללה הראשיים היו מצוידים במגני תותחים בעובי 50 מ"מ (2 אינץ').
היסטוריית שירות

"קלן" הוזמנה תחת שם החוזה ארזאץ שוואלבה והונחה ב-25 במאי 1908 במספנת Germaniawerft בקיל. היא הושקה ב-5 ביוני 1909 והוטבלה על ידי ראש עיריית קלן, מקס וולרף, ולאחר מכן החלו עבודות האבזור. במהלך ניסויי הים של הבנאים, הטורבינות של צלי נמצאו באיכות ירודה והן הוחלפו בדגמים מתוצרת Germaniawerft. עבודה זו עיכבה משמעותית את השלמתה. היא נכנסה לשירות בצי הים הפתוח ב-16 ביוני 1911, והיא החלה בניסויי הקבלה שלה. אלה הופרעו על ידי מצעד צי עבור הקייזר וילהלם השני ב-5 בספטמבר. ב-10 באוקטובר היא שובצה בקבוצת הסיור השנייה, אשר ערכה מיסוך לסיירות המערכה של קבוצת הסיור הראשונה. היא השתתפה בשגרת השלום הרגילה של תרגילי יחידה, שייטת וציים ושיוטים במהלך השנתיים הבאות ללא תקלות. פריגטנקפיטן הנס צנקר שימש כמפקדה מאוקטובר 1911 עד ספטמבר 1913.
בין 28 באוגוסט ל-21 בספטמבר, היא שימשה כאוניית הדגל של קונטר-אדמירל פרנץ פון היפר, אז סגן מפקד כוחות הסיור, בעוד היפר עזב זמנית את אוניית הדגל הרגילה שלו, סיירת המערכה "פון דר טאן". היפר עזב לזמן קצר, אך חזר ב-26 בספטמבר ונשאר על הסיפון במהלך השנה שלאחר מכן. במהלך תמרוני צי הסתיו בספטמבר 1913, קלן ניסתה להזהיר את הצוות של צפלין L 1 מתנאי מזג האוויר המידרדרים, אך הם לא קיבלו את ההודעה. כתוצאה מכך, הצפלין התרסק מחוץ לאי הלגולנד. לאחר סיום התמרונים, היפר הוריד את דגלו, והוא הוחלף על ידי קומודורה לברכט מאס. שנת 1914 החלה בשגרת האימונים הרגילה, אך עם עליית המתיחות בעקבות רצח הארכידוכס פרנץ פרדיננד מאוסטריה ב-28 ביוני בוטלו תרגילי הצי המתוכננים לסוף יולי. החל ב-30 ביולי, כשהמלחמה התקרבה, "קלן" הוצבה במפרץ הגרמני כדי לפקח על התנועה הימית.
לאחר פרוץ מלחמת העולם הראשונה בתחילת אוגוסט 1914, הוטלו עליה ועל כמה סיירות נוספות תפקידי סיור במפרץ הלגולנד. הסיירות חולקו עם שייטות סירות הטורפדו, והוקצו להסתובב בסיורים ליליים בים הצפוני. מ-1 עד 7 באוגוסט, קלן עגנה בנתיבי שיליג. לאחר מכן היא הפליגה אל פתחו של הווזר, שם הצטרפו אליה הסיירת "המבורג" ושייטת הטורפדו IV. כחלק מפעולות הסיור, "קלן" ערכה גיחה בליל 15 באוגוסט עם "שטוטגרט" ושייטות סירות הטורפדו הראשונה והשנייה, ללא תקלות.
היסטוריית שירות > קרב מפרץ הלגולנד

במקביל החלו צוללות בריטיות לסייר בקווי הסיור הגרמניים. ב-23 באוגוסט, מספר מפקדים בריטים הגישו תוכנית לתקוף את קו הסיור עם הסיירות והמשחתות הקלות של כוח הארוויץ', בפיקודו של קומודור רג'ינלד טירוויט. ספינות אלו ייתמכו על ידי צוללות וסיירות המערכה של תת-אדמירל דייוויד ביטי וכוחות קלים הקשורים אליה. התוכנית אושרה ונקבעה ל-28 באוגוסט. הכוחות הבריטיים החלו לצאת מהנמל בערב 26 באוגוסט, החל מהצוללות שהוקצו למבצע. רוב כוחות השטח יצאו לים מוקדם בבוקר שלמחרת; שייטת הסיירות השביעית, שנוספה כדי לספק תמיכה נוספת לכוח הארוויץ', יצאה מהנמל מאוחר יותר באותו היום.
בבוקר 28 באוגוסט, "קלן" טענה אספקה מחדש בווילהלמסהאפן. אחותה, "מיינץ", עגנה בשפך האמס, ו"אריאדנה" עגנה בכניסה לווזר. שלושת הסיירות הללו הוקצו לתמוך בסיירות "שטטין" ו"פראונלוב" ובאוויסו הלה, שהוצבו על קו הסיור באותו בוקר. בשעה 07:57 נתקל כוח הארוויץ' בספינות הטורפדו הגרמניות החיצוניות, שנמלטו בחזרה לעבר הסיירות הגרמניות על קו הסיור. בקרב שלאחר מכן במפרץ הלגולנד, "שטטין" ירתה תחילה לעבר הכוח הבריטי, ותוגברה במהירות על ידי "פראונלוב". עם קבלת דיווחים על הפעולה, הורה היפר למאס לפרוס את הסיירות שלו כדי לתמוך בכלי השיט המעורבים. בשעה 09:30, "קלן" הפליגה מחוץ לנמל.
"קלן" הפליגה כדי לסייע לאחותה "מיינץ", שהייתה תחת אש חזקה מכמה סיירות וסיירות מערכה בריטיות. בסביבות השעה 13:25, היא נתקלה בסיירת הפגועה אה"מ "ארת'וזה" וכמה משחתות. "קלן" ירתה על האוניות הבריטיות לזמן קצר, אך הופסקה על ידי הופעתם של סיירות המערכה הבריטיות. בשעה 13:37, "קלן" ביצעה סיבוב של 16 מעלות והשיבה אש לעבר סיירות המערכה; האוניות הבריטיות פנו שמאלה כדי להתקרב יותר לקלן, שבתורה שינתה באופן דומה את מסלול הבריחה. עם זאת, היא נפגעה מספר פעמים, כולל פגיעה אחת שהרגה את מאס. בשעה 13:56 הגיעה למקום סיירת גרמנית נוספת, מה שהסיח את דעתם של האוניות הבריטיות ואיפשר ל"קלן" לחמוק צפונה. כעבור כחמש עשרה דקות, היא פנתה חזרה לדרום מזרח כדי לחזור לנמל.
שינוי הכיוון כמובן החזיר אותה לטווח של סיירות המערכה הבריטיות, אשר פתחו במהירות באש והשיגו מספר פגיעות משמעותיות. הפקודה לנטוש את האונייה ניתנה, ואנשי הצוות החלו להתאסף על הסיפון. מהנדסים הציבו מטענים בזמן שאנשי הצוות התכוננו להיכנס למים. בשעה 14:25 התהפכה האונייה וטבעה. הניצולים ציפו שהבריטים יאספו אותם, אך במקום זאת הם עזבו את שדה הקרב. ספינות גרמניות חיפשו ניצולים באזור שלושה ימים לאחר מכן, אך מצאו רק ניצול אחד, אחראי מסיקים נוימן; שאר הצוות מתו בינתיים. שרידי האונייה הועברו באוגוסט 1979 כדי להפוך אותה לפחות מפגע תת-מימי. חלקים מסוימים של האונייה נמשו והם נשמרים כעת במוזיאון הספינה הטרופה של קוקסהאפן.
שרידי קאטר מ"קלן" שחולצו לאחר הקרב
קמילו פלגן

| --- | --- |
פלגן, אירוויזיון 1962
פלגן, אירוויזיון 1962
 לידה:  17 בנובמבר 1920 Tétange, לוקסמבורג 
 פטירה:  16 ביולי 2005 (בגיל 84) אש-סור-אלזטה, לוקסמבורג 
 שם לידה:  קמילו ז'ין ניקולאס פלגן
 שם במה:  Jean Nicolas 
 מוקד פעילות:  לוקסמבורג לוקסמבורג
 תקופת הפעילות:  1946–2005 (כ־59 שנים)
 סוגה:  מוזיקת שלאגר 
 שפה מועדפת:  צרפתית
 פרופיל ב-IMDb
 
קמילו ז'ין ניקולאס פלגן (בצרפתית: Camillo Jean Nicolas Felgen; 17 בנובמבר 1920 – 16 ביולי 2005) היה זמר, תמלילן, תקליטן ומגיש טלוויזיה לוקסמבורגי. הוא ייצג את מדינתו באירוויזיון 1960 וב-1962.
ביוגרפיה

לאחר לימודיו האקדמיים החל פלגן לעבוד כמורה. במרוצת מלחמת העולם השנייה תרגם לנאצים, שכבשו את לוקסמבורג, כמה כתבים בצרפתית, ואף כתב מקומון בשפה לרווחת התושבים. בד בבד למד תיאטרון ומוזיקה אופראית במכללות בבריסל ובלייז'. בשנת 1946 הצטרף לרדיו הממלכתי של לוקסמבורג כזמר במקהלה וככתב בשפה הצרפתית. בשנת 1949 סיים את התמחותו כזמר בריטון וכשחקן תיאטרון. ב-1951 הוציאה לאור את סינגל הבכורה שלו, "Bonjour les amies" ("שלום חברים"), בפורמט תקליט. שירו השני הפך לשיר הנושא של רשות השידור הלוקסמבורגית. בשנת 1953 פרסם את "Onkel Toms altes Boot" ("הסירה הישנה של הדוד טום"), שהיה לשירו הראשון של פלגן בשפה הגרמנית. בשנת 1960 הכריזה רשות השידור הממלכתית במדינה כי פלגן נבחר לייצג אותה באירוויזיון 1960, עם השיר "So laang we's du do bast". הוא הגיע למקום ה-13 והאחרון, עם נקודה אחת שהוענקה על ידי חבר השיפוט האיטלקי. שנתיים אחר כך נבחר שוב לייצג את לוקסמבורג באירוויזיון 1962, עם השיר "Petit bonhomme". בניגוד לפעם הקודמת, הוא הגיע למקום השלישי עם 11 נקודות.
הוא הקליט גרסת כיסוי לשיר "I respect your grey hair" של הזמר הבלגי בוביאן סחופן. גרסה זו הפכה ללהיט בלוקסמבורג, הולנד, בלגיה וצרפת.
פלגן החל לתרגם שירים מוכרים לשפה הגרמנית תחת שמו הבדוי, ז'אן ניקולאס. הוא תרגם עבור כמה ממיטב המוזיקאים בשנות ה-60 דוגמת קוני פרנסיס וקטרינה ולנטה. שמועה בנוגע לזהותו של המתרגם המסתורי לא איחרה לבוא. לפיה, פלגן השתמש בשם עט נוסף, "לי מונטגיו", שהיה שם העט של לורנס "לארי" מ. יאזקיאל. לורנס היה מורה בבית ספר בלונדון. בשנות ה-60 החל להתפרסם כזמר בגרמניה, ואף עבד עם כמה חברות תקליטים מוכרות כמו A&M רקורדס, לפני פרישתו ומעברו לאיים הקנריים. בשנת 1964 פרסם פלגן תחת שמו האמיתי את תרגומו לשירים של הביטלס "I Want to Hold Your Hand" ו-"She Loves You".
בשנים 1965–1973 הנחה פלגן את השידורים בגרמנית של "Jeux sans frontières".‏ לאחר מכן פרש מהקריירה שלו ועבר לגור בעיירה נידחת בלוקסמבורג.
הוא נפטר ב-16 ביולי 2005, בגיל 84.
הערות שוליים

↑  EurovisionWorld.com, Eurovision 1960 Results: Voting & Points (באנגלית)
↑  EurovisionWorld.com, Eurovision 1962 Results: Voting & Points (באנגלית)
↑  Bernd Matheja, 1000 Nadelstiche: Biographien, Discographien, Cover & Fotos, Bear Family Records, Hambergen, 2000.
↑  "Spiel ohne Grenzen (1965)".
| --- | --- |
בקרת זהויות :  BnF: cb13978965k (data)  GND: 189547170  ISNI: 0000 0000 0099 4296  LCCN: no2011044412  MusicBrainz: d8e98ce2-407c-487e-ba36-c26a3adcd343  NKC: xx0173213  VIAF: 49416712   WorldCat (עם VIAF): 49416712
קנטאור A

| --- | --- |
קנטאור A בשילוב של תמונות באור נראה (לבן וצהוב, מצפה הכוכבים לה-סילה), בקרני X (כחול, טלסקופ החלל צ'נדרה) ובגלי רדיו (כתום, רדיו-טלסקופ APEX)
קנטאור A בשילוב של תמונות באור נראה (לבן וצהוב, מצפה הכוכבים לה-סילה), בקרני X (כחול, טלסקופ החלל צ'נדרה) ובגלי רדיו (כתום, רדיו-טלסקופ APEX)
 נתוני תצפית
 קבוצת כוכבים:  ברבור
 שמות נוספים:  NGC 5128
 מגלה:  ג'יימס דנלופ
 תאריך גילוי:  29 באפריל 1826
 סוג:  גלקסיית עדשה
 בהירות נראית:  6.84+
 סיווג מורפולוגי:  S0 pec
 עלייה ישרה:  13ʰ 25ᵐ 27.6ˢ
 נטייה:  ‏09″ ‏01′ ‏43°‏-
 מאפיינים פיזיים
 בהירות מוחלטת:  21-
 מרחק:  11,000,000  שנות אור 3,372,577.88  פארסק
 קוטר:  80,000 שנות אור
 מסה:  ‎4×1011‎‏ ☉M
 הסחה לאדום:  547 ק"מ/שנייה 0.0018  z
קנטאור A (נקראת גם NGC 5128) היא גלקסיית עדשה הנמצאת במרחק של כ-11 מיליון שנות אור משביל החלב בקבוצת הכוכבים קנטאור. גלקסיה זו היא גלקסיית הרדיו הקרובה ביותר לשביל החלב והיא מקור גלי רדיו השני בעוצמתו בשמים (אחרי שארית הסופרנובה קסיופאה A ולמעט השמש).
היסטוריה

קנטאור A התגלתה ב-29 באפריל 1826 על ידי האסטרונום הסקוטי ג'יימס דנלופ, כאשר ערך קטלוג של ערפיליות בשמי הדרום ממצפה כוכבים בעיר פרמטה שבניו סאות' ויילס, לא רחוק מסידני (כיום פרבר של סידני). דנלופ נתן לערפילית את המספר 482 ברשימת הערפיליות שגילה ותיאר את הערפילית כ"ערפילית כפולה מיוחדת במינה", שמורכבת משתי ערפיליות צמודות, אך עם הפרדה ברורה ביניהן. ג'ון הרשל צפה בה בשנת 1834 מדרום אפריקה והביא אותה כדוגמה לערפילית מחולקת כשהוא מתאר אותה כ"שני חצאי אליפסה של ערפילית אליפטית המופרדים על ידי רצועה אפלה ורחבה המקבילה לציר הראשי של הערפילית" בשנת 1948 דיווח האסטרונום ג'ון בולטון על גילוי של מספר מקורות של גלי רדיו שמימיים. מכיוון שבתקופה זו לא היה ניתן לאתר במדויק את מיקומו של מקור גלי רדיו, נעשו מספר מדידות ממקומות שונים ובזמנים שונים, תוך ניצול כדור הארץ עצמו כמחסום לגלי רדיו, וכך זוהו זמני הזריחה והשקיעה המדויקים של המקור ונקבעו בעזרתם הקואורדינטות השמימיות שלו. באופן זה זוהו שלושה מקורות רדיו, שסומנו שור A, בתולה A וקנטאור A, כנובעים מערפילית הסרטן, M87 ו-NGC 5128 בהתאמה. זיהוי זה הפך את קנטאור A ו-M87 לשתיים מגלקסיות הרדיו הראשונות שזוהו ככאלה. בשנת 1969 התגלה שקנטאור A ו-M87 הן גם מקורות של קרני X על ידי תצפית שנעשתה באמצעות טיל שנשלח לגובה של בין 100 ל-200 קילומטרים והצליח להתגבר על הבליעה של האטמוספירה. בשנת 1986 נצפתה בקנטאור A הסופרנובה הראשונה והיחידה שהתגלתה בה עד כה, מסוג Ia, שהגיעה בשיאה לבהירות נראית מדרגה 12.5.
מאפיינים

קנטאור A מסווגת כגלקסיית עדשה, אך ייתכן שהיא למעשה גלקסיה אליפטית שצירה הראשי מקביל לקו הראייה אליה. את הגלקסיה חוצה פס רחב של אבק שלא פולט קרינה באור נראה ויוצר את המראה של זוג ערפיליות מקבילות. לגלקסיה גרעין גלקטי פעיל שמכיל חור שחור על-מסיבי עם מסה שמוערכת בכ-55 מיליון מסות שמש. מהגרעין יוצאים סילוני גז אל מחוץ לגלקסיה ויוצרים שתי אונות של חומר חם הפולט גלי רדיו וקרני X ומשתרע עד למרחק של כמיליון שנות אור. בגלקסיה עצמה יש אזורים רבים של יצירת כוכבים חדשים בניגוד לרוב גלקסיות העדשה שמתאפיינות בדרך כלל באוכלוסיית כוכבים זקנה ובמעט חומר בין-כוכבי המאפשר יצירת כוכבים חדשים. ייתכן שהסיבה לכמות החומר הזמין ליצירת הכוכבים היא התנגשות של הגלקסיה עם גלקסיה ספירלית קטנה יותר לפני כחצי מיליארד שנים, שהתפרקה כתוצאה מההתנגשות וחלק מהדיסקה שלה הסתפח לקנטאור A ויצר את פס האבק שחוצה אותה ונותן לה את צורתה המיוחדת. לפי הסבר זה, ליבת הגלקסיה שהתפרקה היא הגלקסיה הננסית הסמוכה NGC 5237 והגלקסיה הלא-סדורה  הסמוכה ESO 270-17 היא שריד נוסף שלה. מסתה של הגלקסיה מוערכת בכ-‎4×1011‎ מסות שמש וקוטרה (בלי האונות) כ-80,000 שנות אור. מרחקה אינו ידוע בוודאות, שכן שיטות מדידה שונות נותנות תוצאות שונות, אך הוא נע בין 11 ל-15 מיליון שנות אור, כך שבכל מקרה זו גלקסיית הרדיו הקרובה ביותר לשביל החלב.
יחד עם גלקסיית גלגל הרוח הדרומית (M83), קנטאור A שייכת לקבוצת גלקסיות שנקראת "קבוצת קנטאור A" או "קבוצת M83" על שם שתי הגלקסיות הבולטות שבה, ושמכילה כ-80 גלקסיות. קנטאור A וגלקסיית גלגל הרוח הדרומית הן שתיים מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2‏, IC 342, גלקסיית הפסל, M64‏, M81‏, M82‏, M94‏, NGC 4945 וגלקסיית המחוגה.
תצפית

עם בהירות מדרגה 6.8 קנטאור A היא הגלקסיה החמישית הכי בהירה בשמי הלילה וגלקסיית הרדיו הבהירה ביותר. היא ניתנת לצפייה באמצעות משקפת ואפילו טלסקופ חובבים מאפשר להבחין בפס הכהה החוצה אותה. הגלקסיה נמצאת כ-4.5 מעלות ממערב לכוכב μ (מו) בקנטאור, כ-6.4 מעלות מדרום לכוכב ι (יוטא) בקנטאור וכ-6.8 מעלות מצפון-מערב לכוכב ζ (זטא) בקנטאור. כ-4.5 מעלות מדרום לה נמצא הצביר הכדורי ω בקנטאור. בשל מיקומה הדרומי לא ניתן להבחין בה מרוב מדינות אירופה אלא רק מהדרומיות ביותר.
הערות שוליים

1 2  SIMBAD: Centaurus A
↑  NASA: Centaurus A, Astronomy Picture of the Day (4.4.2012)
1 2  NED: NGC 5128
↑  A. Mathieu, H. Dejonghe & X. Hui :Probing the halo of Centaurus A: a merger dynamical model for the PN population, Astronomy and Astrophysics, v.309, p.30 (1996)
↑  W. D. Reeve: Important Celestial Radio Sources, Reeve Observatory
↑  P. Robertson, G. Cozens, W. Orchiston, B. Slee & H. Wendt: Early Australian Optical and Radio Observations of Centaurus A, Publications of the Astronomical Society of Australia, vol. 27, p. 7 (2010)
↑  James Dunlop: A Catalogue of Nebulae and Clusters of Stars in the Southern Hemisphere, Observed at Paramatta in New South Wales, Philosophical Transactions of the Royal Society of London, Vol. 118, p. 138 (1828)
↑  J. F. W. Herschel: Outlines of Astronomy, Spottiwoodes & Shaw, p. 602 (1847)
↑  J. G. Bolton, G. J. Stanley & O. B. Slee: Positions of Three Discrete Sources of Galactic Radio-Frequency Radiation, Classics in radio astronomy, P. 239
↑  C. S. Bowyer, M. Lampton, J. Mack & F. de Mendonca: Detection of X-Ray Emission from 3c 273 and NGC 5128, Astrophysical Journal, vol. 161, p.L1 (1970)
↑  NASA: Radio Telescopes Capture Best-Ever Snapshot of Black Hole Jets (20.5.2011)
↑  NASA: Centaurus Radio Jets Rising, Astronomy Picture of the Day, 13.4.2011
↑  R. C. Thomson: Galaxy shredding. I - Centaurus A, NGC 5237, and the Fourcade-Figueroa shred, Monthly Notices of the Royal Astronomical Society, vol. 257, no. 4, p. 690 (1992)
↑  SEDS: The M83 group of galaxies
↑  M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 8 (2014)
קנטאור A באור תת-אדום בצילום של מצפה הכוכבים לה-סילה
קנטאור A באור נראה בצילום של מצפה הכוכבים לה-סילה
קנטקי קולונלס

קנטקי קולונלס (באנגלית: Kentucky Colonels) הייתה קבוצת כדורסל מהעיר לואיוויל שבקנטקי, אשר שיחקה בליגת ה-ABA בין השנים 1967–1976. בעונת 1974/1975 זכתה באליפות ליגת ה-ABA, ולאורך תקופת פעילותה העמידה את מאזן הניצחונות הגבוה ביותר מבין קבוצות הליגה; 448–296 (60.2%).
היסטוריה

הקבוצה הוקמה בשנת 1967, לקראת עונת הבכורה של ליגת ה-ABA. ב-3 עונותיה הראשונות בלטו בקנטקי צמד הגארדים לואי דמפיר ודארל קרייר, אולם הקבוצה לא הצליחה לעבור את הסיבוב השני של הפלייאוף. בשנת 1970 צירפו הקולונלס את הרוקי דן איסל, אשר הוביל את כל שחקני הליגה עם ממוצע של 29.9 נקודות למשחק, והוליך את קבוצתו להעפלתה הראשונה לגמר ה-ABA; בסדרת הגמר עצמה הפסידה קנטקי מול יוטה סטארס, בתוצאה 3–4. בעונת 1971/1972 הצטרף לקבוצה הרוקי ארטיס גילמור, אשר לצדו של איסל הוביל את הקולונלס לקביעת שיא הליגה לניצחונות בעונה, עם מאזן 68–16, וזכה בתואר ה-MVP של העונה הסדירה. על אף הצטיינותם לאורך העונה הסדירה, הודחו הקולונלס מהפלייאוף כבר בסיבוב הראשון, על ידי ניו יורק נטס (2–4). בעונה העוקבת השיגה קנטקי 56 ניצחונות, והעפילה בשנית לגמר הליגה, אך הפסידה בו מול אינדיאנה פייסרס (3–4).
בשנת 1973 רכש את הקבוצה איש העסקים והבעלים של רשת KFC, ג'ון י. בראון, אשר לימים כיהן כמושל קנטקי. לקראת עונת 1974/1975 מונה יובי בראון כמאמן הראשי של הקולונלס, אשר סיימו את העונה במקום השני ב-ABA, והעפילו לגמר הליגה בפעם השלישית בתולדותיה; בסדרת הגמר גברה קנטקי על הפייסרס בתוצאה 4–1, בדרך לזכייתה היחידה באליפות ה-ABA. גילמור, אשר קלע 28 נקודות ואסף 31 ריבאונדים במשחק האחרון של הגמר, זכה בתואר ה-MVP של הפלייאוף. בקיץ 1975 מכרה הקבוצה את דן איסל לממפיס סאונדס מסיבות כלכליות, ובהיעדרו הפסידו הקולונלס בסיבוב השני של פלייאוף 1976. בעת פירוק ליגת ה-ABA ביוני 1976 הוחלט כי קנטקי לא תהיה אחת מהקבוצות שיעברו לליגת ה-NBA, ולאחר שנערך "דראפט פיזור" על שחקניה חדלה הקבוצה מלהתקיים.
מאזנים לפני עונה

| עונה | מאמן | ניצחונות | הפסדים |  % ניצחונות | פלייאוף |
| --- | --- | --- | --- | --- | --- |
| 1967/1968 | ג'ק גיבנס, ג'ין רודס | 36 | 42 | 46.2% | הפסד בחצי גמר המזרח |
| 1968/1969 | ג'ין רודס | 42 | 36 | 53.8% | הפסד בחצי גמר המזרח |
| 1969/1970 | ג'ין רודס | 45 | 39 | 53.6% | הפסד בגמר המזרח |
| 1970/1971 | ג'ין רודס, פרנק רמזי | 44 | 40 | 52.4% | הפסד בגמר הליגה |
| 1971/1972 | ג'ו מולאני | 68 | 16 | 81.0% | הפסד בחצי גמר המזרח |
| 1972/1973 | ג'ו מולאני | 56 | 28 | 66.7% | הפסד בגמר הליגה |
| 1973/1974 | בייב מקארתי | 53 | 31 | 63.1% | הפסד בגמר המזרח |
| 1974/1975 | יובי בראון | 58 | 26 | 69.0% | זכייה באליפות הליגה |
| 1975/1976 | יובי בראון | 46 | 38 | 54.8% | הפסד בגמר המזרח |
הערות שוליים

↑  סיכום העונות של המועדון, באתר basketball-reference.com
↑  סטטיסטיקות סדרת הגמר 1971, באתר basketball-reference.com
↑  סטטיסטיקות סדרת הגמר 1973, באתר basketball-reference.com
↑  סטטיסטיקות המשחק החמישי בגמר 1975, באתר basketball-reference.com
↑  קנטקי קולונלס, באתר remembertheaba.com
ארטיס גילמור, כוכב הזכייה באליפות עונת 1975
קנטרברי (ניו זילנד)

ערך זה עוסק בחבל באי הדרומי של ניו זילנד. אם התכוונתם למשמעות אחרת, ראו .
קנטרברי (Canterbury) הוא חבל בניו זילנד, בחלקו המזרחי של האי הדרומי הכולל את מישורי קנטרברי והאזורים ההרריים שסביבם. שטחו הוא 42,200 קמ"ר והוא החבל הגדול ביותר בניו זילנד. בירתו היא העיר קרייסטצ'רץ' ובה נמצאים גם מוסדות השלטון האזורי ואוניברסיטת קנטרברי. חבל קנטרברי מונה 526,300 תושבים אשר יותר ממחצית מהם מתגוררים בקרייסטצ'רץ'. גבולות החבל הם נהר קונווי (Conway) בצפון, האוקיינוס השקט במזרח, נהר ואיטקי (Waitaki) בדרום והאלפים הדרומיים במערב.
פרובינציית קנטרברי (Canterbury province) הוקמה בשנת 1853 וכללה שטחים נרחבים מהאי הדרומי כולל חבל קנטרברי כיום ואף שטחים בחוף המערבי של האי. הפרובינציה בוטלה והפכה לחבל כפי שהוא מוגדר כיום בעת שבוטלה החלוקה לפרובינציות בריטיות בניו זילנד בשנת 1876.
חלוקה מנהלית

מבחינה מנהלית החבל מחולק לעשר רשויות אזוריות: תשעה מחוזות ועיר אחת. את חבל ואיטקי קנטרברי חלוקת עם אוטגו שמדרום.
| רשויות אזוריות בקנטרברי>  | רשויות אזוריות בקנטרברי> שם | רשויות אזוריות בקנטרברי> בירה | רשויות אזוריות בקנטרברי> שטח (קמ"ר) | רשויות אזוריות בקנטרברי> אוכלוסייה (2018) | רשויות אזוריות בקנטרברי> צפיפות (בנפש לקמ"ר) | רשויות אזוריות בקנטרברי> סוג |
| --- | --- | --- | --- | --- | --- | --- |
| 1 | כרייסטצ'רץ' Christchurch | - | 1,415 | 388,400 | 274.49 | עיר |
| 2 | סלווין Selwyn | רולסטון | 6,381 | 62,200 | 9.75 | מחוז |
| 3 | ואימקרירי Waimakariri | רנג'יאורה | 2,217 | 60,700 | 27.38 | מחוז |
| 4 | טימארו Timaru | טימארו | 2,733 | 47,300 | 17.31 | מחוז |
| 5 | אשברטון Ashburton | אשברטון | 6,183 | 34,500 | 5.58 | מחוז |
| 6 | ואיטקי Waitaki | אואמרו | 7,109 | 22,300 | 3.14 | מחוז |
| 7 | הורונואי Hurunui | אמברלי | 8,641 | 12,850 | 1.49 | מחוז |
| 8 | ויימייט Waimate | ויימייט | 3,554 | 7,930 | 2.23 | מחוז |
| 9 | מקנזי Mackenzie | פיירלי | 7,140 | 4,670 | 0.65 | מחוז |
| 10 | קאיקורה Kaikoura | קאיקורה | 2,047 | 3,830 | 1.87 | מחוז |
דמוגרפיה

פרק זה לוקה בחסר. אנא תרמו לוויקיפדיה ו.
| פריסת אוכלוסיית קנטרברי |
| --- | --- | --- | --- |
  מתחת 1 נפש לקמ"ר  מעל 1 נפש לקמ"ר  מעל 5 נפש לקמ"ר  מעל 10 נפש לקמ"ר  מעל 50 נפש לקמ"ר  מעל 100 נפש לקמ"ר  מעל 250 נפש לקמ"ר  מעל 500 נפש לקמ"ר  מעל 750 נפש לקמ"ר  מעל 1000 נפש לקמ"ר  מעל 2000 נפש לקמ"ר:
הערות שוליים

↑  "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
| חבלי ניו זילנד |
| --- | --- | --- |
| האי הצפוני | נורת'לנד • אוקלנד • ואיקטו • ביי אוף פלנטי • הוקס ביי • טראנאקי • מנוואטו-ונגנאוי • ולינגטון • גיזברן |  |
| האי הדרומי | וסט קוסט • אוטגו • סאות'לנד • קנטרברי • נלסון • מרלבורו • טסמן |  |
| אזורים במעמד מיוחד | איי קוק • איי קרמדק • ניואה • איי צ'טהאם • טוקלאו • שטח חסות רוס • האיים הסאב-אנטארקטיים |  |
ראו גם רשויות אזוריות בניו זילנד
| --- | --- |
בקרת זהויות :  NLI: 987007557219705171  GND: 1046067-6  LCCN: n81036040  MusicBrainz: da0c2c08-70b5-4dba-bebc-11fb30d4cd69  VIAF: 126676389   WorldCat (עם VIAF): 126676389
קולז' סנט-בארב

| --- | --- |

 בית ספר תיכון
 על שם:  ברברה הקדושה 
 מיקום
 מדינה:  צרפת צרפת
 קואורדינטות:  48°50′51″N 2°20′48″E﻿ / ﻿48.847507°N 2.3466°E﻿ / 48.847507; 2.3466
 he
 
שרטוט מ-1891 של מבני המכללה של קולז' סנט-בארב
קולז' סנט-בארב (בצרפתית: collège Sainte-Barbe) הייתה מכללה על שמה של ברברה הקדושה בפריז שנוסדה ב-1460 על גבעת סנט-ז'נבייב (Montagne Sainte-Geneviève) ברחוב ואלט (rue Valette) ברובע החמישי של פריז על ידי ז'ופרואה לנורמן (Geoffroy Lenormand), פרופסור נודע מקולז' דה-נאוור (Collège de Navarre). עד לגירתה ב-1999 הייתה זו המכללה העתיקה ביותר בפריז. בין המורים הנודעים שלימדו במכללה היה ז'ול מישלה ובין התלמידים הנודעים היו פרנסיסקו חאווייר, אלפרד דרייפוס, גוסטב אייפל ומישל פיקולי.
ב-1820 נוסד במכללה ארגון הבוגרים של המכללה (L'Association amicale des anciens barbistes), שהוכר כארגון ציבורי ב-1880 והוא ארגון הבוגרים הוותיק ביותר בצרפת.
מבני המכללה שופצו על פי תוכניתו של האדריכל הצרפתי אנטואן סטינקו (Antoine Stinco) ומפברואר 2009 הם מאכסנים את הספרייה הבין אוניברסיטאית של פריז.
לקריאה נוספת

Histoire de Sainte-Barbe; collége, communauté, institution בארכיון האינטרנט
הערות שוליים

↑  אחת מהמכללות של אוניברסיטת פריז, הוקמה ב-1305 ונסגרה בתקופת המהפכה הצרפתית)
קנטאור (קבוצת כוכבים)

| קנטאור Centaurus |
| --- | --- |
  מפת קבוצת הכוכבים קנטאור
 סמליות:  קנטאור
 עלייה ישרה:  13 שעות
 נטייה:  °‏-50
 שטח נראה:  1060 מעלות מרובעות
 דירוג שטח נראה:  במקום ה־9
 מספר כוכבים בבהירות נראית < 3:  9
 הכוכב הבהיר ביותר:  אלפא קנטאורי
 בהירות נראית הכוכב הבהיר:  0.01-
 מטר מטאורים:  α קנטאורידים  ο קנטאורידים  θ קנטאורידים
 מערכות כוכבים גובלות:  משאבה  שדרית  מצפן  הצלב הדרומי  נחש מים  זאב  זבוב  מפרש
 נראית בין קוי הרוחב °‏30 ו־°‏90 מומלץ לצפות בשעה 21:00 במהלך חודש מאי
קנטאור או קנטאורוס הוא שמה של קבוצת כוכבים דרומית, מהגדולות שבקבוצות הכוכבים, הכוללת את הכוכב הקרוב ביותר למערכת השמש. קבוצות קנטאור היא גם אחת מקבוצות הכוכבים המודרניות וגם אחת מאלו של תלמי.